stanford-oval/wikipedia huggingface dataset:
דייוויד דריימן
דריימן וישראל

דריימן דובר עברית הודות לזמן הרב שבילה בצעירותו בישראל, הוא ידוע כתומך נלהב שלה.
באלבום Asylum מופיע שיר בשם "Never Again" (לעולם לא עוד) שנושאו הוא השואה ומניעת שואה נוספת נגד העם היהודי.
ביולי 2019 הופיע עם הלהקה בישראל תוך כדי שהם הודפים לחץ כבד מצד ארגוני ה-BDS והזמר רוג'ר ווטרס. במהלכה שר דריימן את התקווה כשהוא לבוש בגופייה שעליה סמל צבא ההגנה לישראל, ועל המרקעים מתנוסס דגל ישראל.
ב-30 בנובמבר 2021 הגיע דריימן לישראל, במטרה להדליק נר סמוך למקום פיגוע הירי בשער השלשלת.
ב-28 ליוני 2023 חזר עם הלהקה להופעה בתל אביב, במהלך ההופעה הפתיע את הקהל עם מילים בעברית, וביצוע מיוחד להמנון הלאומי "התקווה". בהופעה הוא שב ומתח ביקורת חריפה על רוג'ר ווטרס.
באוקטובר 2023 בעקבות מתקפת הפתע של חמאס על ישראל פרסם דריימן ברשתות החברתיות שלו תכנים רבים התומכים בעמדת ישראל ומגנים את חמאס ואירועים אנטישמיים ברחבי העולם. דריימן תמך בישראל במשך מלחמת חרבות ברזל ויצא נגד האנטישמיות בזמן המלחמה.
במרץ 2025 לאחר שירדן ביבס הקדיש בזמן ההלוויה לבני משפחתו שנרצחו בשבי את השיר "Hold On To Memories " של דיסטרבד, פנה דריימן לירדן דרך הרשתות החברתיות והביע את תנחומיו.
דיסקוגרפיה > דיסטרבד

The Sickness (2000)
Believe (2002)
Ten Thousand Fists (2005)
Indestructible (2008)
Asylum (2010)
The Lost Children (2011)
Immortalized (2015)
Evolution (2018)
Divisive (2022)
דיסקוגרפיה > Device

Device (2013)
הערות שוליים

↑  דייוויד דריימן, My Savta, Ziona Draiman. A Yemenite Jew who’s family immigrated to Israel in the early 1900’s. Tough as nails. Love her., אקס (לשעבר טוויטר)
↑  שירית גל, סולן דיסטרבד: "סבא שלי היה בהגנה וסבתא שלי על שער 'לאישה'", באתר ynet, 27 במאי 2019
↑  Disturbed's David Draiman - Wikipedia: Fact or Fiction? (Part 1), יוטיוב
↑  YJ Draiman, Dad to Disturbed's Lead Singer: Top 5 Reasons Unknown Underdog 2013 L.A. Mayoral Candidate Is Freaking Interesting, LaWeekly (באנגלית), ‏6 באפריל 2011
↑  8 Vie for Los Angeles Mayor in Upcoming City Primary, NBC Los Angeles, ‏4 במרץ 2013
↑  אמיר לוי, הפרעה שקטה, באתר Time Out תל אביב, ‏4 בפברואר 2014
↑  Disturbed's David Draiman - Wikipedia: Fact or Fiction? (Part 2), יוטיוב
1 2  The hazan who became Disturbed, ג'רוזלם פוסט (באנגלית), ‏2 בינואר 2011
↑  David Draiman says Disturbed's upcoming hiatus is not at all the result of any strife between the four band members., בילבורד, ‏29 ביולי 2011
↑  חודש לפני הגעתם לארץ: סולן להקת דיסטרבד חשף כי הסיר גידול מזרועו, באתר ynet, 31 במאי 2023
↑  כאן חדשות, "אתם אחים בדם שלי": המטאליסט הציוני שהגשים את החלום להופיע בישראל, באתר יוטיוב
↑  הכול פוליטי, סולן המטאל שהגיע לישראל לזכרו של אלי קיי, באתר כאן – תאגיד השידור הישראלי, 4 בדצמבר 2021
↑  דיוויד דריימן במהלך הופעתו בישראל: "פאק רוג'ר ווטרס", באתר אייס, 29 ביוני 2023
↑  סולן הלהקה שירדן ביבס השמיע משירה במסר מחזק: ״אני משתתף בצערך״, באתר ynet, 26 בפברואר 2025
| --- | --- |
בקרת זהויות :  MusicBrainz: 02c1219a-3cb8-4644-abbb-f6129e6909ba 
דריימן בהופעה ב־2009
C'est la vie (שיר של קלוד קיאמבה)

"C'est la vie" (בעברית: "אלו החיים") הוא סינגל שהוקלט על ידי הזמר ההולנדי-קונגולזי קלוד קיאמבה. הוא יצא לאור ב-27 בפברואר 2025 דרך חברת התקליטים קלאוד 9, ונכתב על ידי קיאמבה, ארנו קראבמן, יורן ואן דר וורט ולאון פול פלמן. נבחר באופן פנימי על ידי תאגיד השידור השידור ההולנדי (AVROTROS) לייצג את המדינה באירוויזיון 2025, שיתקיים בבזל שבשווייץ.
רקע

"C'est la vie" נכתב והולחן על ידי קיאמבה, לאון פול פלמן, יורן ואן דר וורט וארנו קראבמן, כאשר שני האחרונים שימשו כמפיקי השיר. קיאמבה תיאר את השיר כמחווה להוריו, ובפרט לאמו. הוא הסביר: ”מילדותי ועד נעוריי, היא לימדה אותי למצוא את החיובי בחוויות החיים, אפילו ברגעי משבר”. בהתייחסו למסרים שבשיר, הוסיף: ”גם כאשר הדברים נראים קשים, חשוב להתמקד בצד החיובי. זה המסר שאני שואף להעביר—החיים אינם תמיד קלים; יש בהם עליות, ירידות ופניות, אך "C'est la vie!" ["אלו החיים!"]”.
תחרות הזמר של האירוויזיון > בחירה פנימית

תאגיד השידור ההולנדי AVROTROS, האחראי על השתתפות הולנד בתחרות האירוויזיון, אישרה ב-23 באוקטובר 2024 על כוונתה להשתתף באירוויזיון 2025, תוך אישור כי תהליך הבחירה ייערך באופן פנימי, לאחר שנציג הולנד באירוויזיון 2024, יוסט קליין, דחה את הצעת התאגיד לייצג את המדינה פעם נוספת.
ב-19 בדצמבר 2024 הודיע AVROTROS כי בחר בקיאמבה לייצג את הולנד באירוויזיון. תהליך הבחירה בוצע על ידי ועדה מיוחדת, שבה היו חברים הזמרים ז'קלין גובהארט ויאפ רסהמה, שדרני הרדיו קרוליין בורחרס, הילה נורזאי וסנדר לנטינחה, וכן מגיש הטלוויזיה והסופר קורנלד מאס. השלב הסופי של האודישנים התקיים ב-9 בדצמבר וכלל רשימה מצומצמת של שישה מתמודדים, ובהם הזמרים יודית ואן הירטום ופול מוריס.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. הולנד שובצה להתחרות בחלקו השני של חצי הגמר הראשון, שייערך ב-13 במאי.
הערות שוליים

↑  "C'est La Vie van Claude officieel in première" [Claude's C'est La Vie officially premieres]. AVROTROS (בהולנדית). 27 בפברואר 2025. נבדק ב-1 במרץ 2025. {{cite web}}:  (עזרה)
↑  "Songfestival-inzending Claude nu officieel gepresenteerd, ook videoclip bekend" [Eurovision Song Contest entry Claude now officially presented, video clip also known]. Nederlandse Omroep Stichting (בהולנדית). 27 בפברואר 2025. נבדק ב-1 במרץ 2025. {{cite web}}:  (עזרה)
↑  "Netherlands 2025: Listen to 'C'est La Vie' by Claude". Eurovision.tv. European Broadcasting Union. 27 בפברואר 2025. נבדק ב-1 במרץ 2025. {{cite web}}:  (עזרה)
↑  "Ga mee achter de schermen: 'The Making of' C'est La Vie – het Songfestivalnummer van Claude!" [Go behind the scenes: 'The Making of' C'est La Vie - Claude's Eurovision song!]. AVROTROS (בהולנדית). 27 בפברואר 2025. נבדק ב-1 במרץ 2025. {{cite web}}:  (עזרה)
↑  "Claude voor Nederland naar Songfestival 2025". Songfestival.be (בהולנדית). 19 בדצמבר 2024. נבדק ב-1 במרץ 2025. {{cite web}}:  (עזרה)
↑  "Bekijk de videoclip: 'C'est La Vie' – Claude's Songfestivalnummer voor 2025!" [Watch the video clip: 'C'est La Vie' – Claude's Eurovision song for 2025!]. AVROTROS (בהולנדית). 27 בפברואר 2025. נבדק ב-1 במרץ 2025. {{cite web}}:  (עזרה)
↑  "AVROTROS neemt deel aan het Eurovisie Songfestival 2025" [AVROTROS to participate in the Eurovision Song Contest 2025]. AVROTROS (בהולנדית). נבדק ב-1 במרץ 2025. {{cite web}}:  (עזרה)
↑  "Claude vertegenwoordigt Nederland op het Eurovisie Songfestival 2025 in Bazel" [Claude will represent the Netherlands at the Eurovision Song Contest 2025 in Basel]. AVROTROS (בהולנדית). 19 בדצמבר 2024. נבדק ב-1 במרץ 2025. {{cite web}}:  (עזרה)
↑  "Selectiecommissie vrijdag al van start" [Selection committee already started on Friday]. Songfestivalweblog (בהולנדית). 19 ביולי 2024. נבדק ב-1 במרץ 2025. {{cite web}}:  (עזרה)
↑  Granger, Anthony (25 באוקטובר 2024). "Netherlands: Selection Committee Commences Evaluation of Eurovision 2025 Entries". Eurovoix News. נבדק ב-1 במרץ 2025. {{cite web}}:  (עזרה)
↑  "Selectiecommissie vrijdag al van start". songfestivalweblog.nl (בהולנדית). 12 באוקטובר 2024. נבדק ב-1 במרץ 2025. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
| --- | --- |
בקרת זהויות :  MusicBrainz release group: e612f432-5e3b-4902-81e8-5827db76b59f
המאה ה-16

המאה ה-16 היא התקופה שהחלה בשנת 1501 והסתיימה בשנת 1600.
במהלך המאה התרחשו שינויים משמעותיים במפה הגאופוליטית העולמית, כאשר האימפריה העות'מאנית התחזקה וכבשה שטחים רבים במזרח התיכון, שיצרו חיץ בין אירופה לבין המזרח הרחוק. חיץ זה האיץ תופעה נוספת בה האימפריה הספרדית של בית הבסבורג – שהיה בעל אחיזה בממלכות ברחבי אירופה – השתלטה על שטחים באמריקה הדרומית. במקביל יצרה האימפריה הפורטוגזית (שלקראת סוף המאה אוחדה גם היא תחת האימפריה הספרדית) רשת נמלים שהקיפה את אפריקה והמשיכה עד למזרח הרחוק, כנתיב סחר חלופי לזה היבשתי.
התפתחויות אלו חיזקו את חשיבותה של האימפריה הספרדית והדומיננטיות שלה באירופה בפרט ובנתיבי הסחר העולמיים בכלל, ומגמה זו התחזקה כאשר הספרדים החלו לנצל את המשאבים של יבשת אמריקה. הספרדים שגשגו במיוחד על רקע חולשתה של צרפת שהייתה שקועה בסכסוכים פנימיים במרבית המחצית השנייה של המאה, והספרדים ניסו למנף את היתרון שלהם כדי לדרוש מונופול על הסחר בכל מקום בעולם בו מונף דגל ספרדי. התפתחויות אלו בסחר הגלובלי, לצד יריבויות מקומיות באירופה, הובילו את אנגליה לזנוח את היריבות הוותיקה שלהם מול הצרפתים ולעבור בהדרגה ליריבות מול הספרדים שהתפתחה בסוף המאה למלחמה גלויה, במסגרת מלחמת שמונים השנים.
גילוי אמריקה בידי האירופאים זמן קצר לפני תחילת המאה גרם להשפעות משמעותיות נוספות. בין היתר, השינויים שנגרמו לאוכלוסייה הילידית האמריקאית – בראשה תמותה ממגפות שהביאו איתם האירופאים – גרמו למותם של כ־90% מבני האוכלוסייה המקומית ביבשת, על פי חלק מההערכות, מתוך כ־60 מיליון איש, נותרו כ־6-5 מיליון.
במאה זו מתחילה המהפכה הקופרניקאית שמתניעה את המהפכה המדעית באירופה.
כלכלה

המרקנטליזם מגיע לשיאו בתקופה זו.
במחצית השנייה של המאה החלה עלייתו של מודל חברות הצ'ארטר (אנ'), שפעלו כמונופולים של סחר או קולוניזציה מטעם ממשלות. ממשלות אנגליה, צרפת והולנד עמדו מאחוריי חברות בסגנון זה. בשנת 1555 נוסדה החברה המוסקבאית, שהייתה החברה הראשונה שפעלה במודל זה.
האירופים משתלטים על השיט והמסחר באוקיינוס ההודי. בתחילה יוצרים הפורטוגלים לעצמם מונופול על המסחר האירופי עם הודו והמזרח הרחוק. בעקבותיהם מגיעים בשלהי המאה ה-16 לאזור גם ההולנדים והאנגלים.
האירופים מגלים את אינדונזיה ואיי מרקיז ומשתלטים על המסחר באזורים אלה.
הסחר הבינלאומי שהובילו האירופים, הוביל להגדלה משמעותית של ההיצע באזורי סחר משמעותיים לכלכלתם, דוגמת המזרח הרחוק, ואלו הובילו לירידה במחירים של סחורות רבות.
במאה זו שימוש בפטנטים מלכותיים הופך נפוץ באזורים מסוימים באירופה, ביניהם מדינות חצי האי האיטלקי ואנגליה. פטנטים אלו היו מעניקים מונופולים זמניים ליוצרים וחברות על מסחר במוצרים מסוימים. הפטנטים המלכותיים לא עסקו בזכויות היוצרים, אלא בהסדרת יכולתה של המדינה לקבל מיסים ולהשפיע על תוכן היצירות.
ערים חדשות

מומבאי (1507)
צ'נאי (1522)
ג'קרטה (1527)
לימה (1535)
בואנוס איירס (1536)
בוגוטה (1538)
סנטיאגו דה צ'ילה (1541)
הלסינקי (1550)
סאו פאולו (1554)
ריו דה ז'ניירו (1565)
מנילה (1571)
ארכנגלסק (1584)
היידראבאד (1592)
אישים בולטים > פילוסופים

מישל דה מונטן, פילוסוף צרפתי ממוצא יהודי, מחבר הספר "מסות" (1533–1592).
אישים בולטים > אמנים

מיכלאנג'לו בואונרוטי, פסל וצייר איטלקי (1475–1564).
מיגל דה סרוואנטס, סופר ספרדי, מחבר הספר "דון קישוט" (1547–1616).
ויליאם שייקספיר, מחזאי ומשורר אנגלי (1564–1616).
פייטרו פרנקווילה, פסל צרפתי (1548–1615).
לואיש דה קמואש, משורר פורטוגלי, מחבר היצירה האפית "הלוזיטנים" (1524–1580).
לאונרדו דה וינצ'י, איש אשכולות איטלקי, מגדולי אמני הרנסאנס (1452–1519).
אישים בולטים > מדענים

גלילאו גליליי, מדען איטלקי (1564–1642).
קלוד באשה, מתמטיקאי וחידונאי צרפתי (1581–1638).
פדרו נונש, מתמטיקאי יהודי מומר פורטוגלי (1502–1578).
טיכו ברהה, אציל ואסטרונום דני, המדויק מבין האסטרונומים שפעלו באמצעות עין בלתי מזוינת (1546–1601)
יוהאנס קפלר, אסטרונום, מתמטיקאי ואסטרולוג גרמני, נחשב לדמות מפתח בהתפתחות האסטרונומיה והמדע המודרני במאה ה-17 (1571–1630).
אישים בולטים > מדינאים

מנואל הראשון, מלך פורטוגל. שיגר להודו את הארמדות של ואסקו דה גאמה ופדרו קברל (מגלה ברזיל). הוציא אל הפועל בכפייה את הטבלת יהודי פורטוגל לנצרות.
מרטין לותר, מייסד הנצרות הפרוטסטנטית (1483–1546).
הרנאן קורטס, כובש מקסיקו בשמה של ספרד (1485–1547).
תומאס מור, פוליטיקאי וסופר אנגלי (1478–1535).
המלך הנרי השמיני מאנגליה, מייסד הכנסייה האנגליקנית (1491–1547).
המלך פרנסואה הראשון, מלך צרפת, נחשב לשליט הרנסאנסי הראשון של ארצו (1494–1547).
סולימאן הראשון, נקרא גם "סולימאן הגדול", שליט האימפריה העות'מאנית (1494–1566).
קרל החמישי, הראשון שהוכרז כמלך ספרד (1500–1558).
ז'ואו השלישי, מלך פורטוגל, הקים את האינקוויזיציה הפורטוגזית והוביל את הקולוניזציה הפורטוגלית בברזיל.
פיליפ השני מלך ספרד, שהכריז על עצמו מנהיג הזרם הנוצרי שהתנגד לרפורמציה.
אליזבת הראשונה, מלכת אנגליה (1533–1603)
המלך אנרי הרביעי מצרפת, מסיים את מלחמות הדת בצרפת, ואיחד את הממלכה תחת שלטונו (1553–1610).
אישים בולטים > אחרים

נוסטרדמוס, רופא ואסטרולוג צרפתי ממוצא יהודי (1503–1566). התפרסם לראשונה בזכות טיפול רפואי חדשני שלו למגפה שפרצה בשנת 1546, אך הוא ידוע בעיקר ככותב חרוזים של מאות בתים שהתיימרו לנבא את העתיד.
גיום פוסטל (25 במרץ 1510 – 6 בספטמבר 1581) היה איש אשכולות, פוליגלוט, מזרחן ופילוסוף צרפתי, נוצרי-קתולי שחי בתקופת רנסאנס. עסק בחקר התאולוגיה היהודית והמוסלמית, בספרות הקבלה והמיסטיקה הקדומה והיה ידוע בתקופתו כמומחה לתרבות המזרח התיכון ולשפות שמיות.
דיוקן דרושאוט מ-1623, אחד משני דיוקנאות שמזוהים בוודאות כדיוקנאות של שייקספיר
גלילאו גליליי
מרטין לותר, מייסד הנצרות הפרוטסטנטית
הנרי השמיני, מלך אנגליה
ניקולאוס קופרניקוס
סולימאן הראשון
ואסקו דה גאמה
אישים בולטים > אישים בולטים ביהדות

רבי יוסף קארו, מחבר שולחן ערוך (1488–1575).
רבי משה איסרליש, מחבר "המפה" על שולחן ערוך (1520–1572).
רבי יצחק לוריא או האר"י, גדול מקובלי צפת (1534–1572).
רבי יהודה ליווא בן בצלאל – המהר"ל מפראג, רב, פוסק הלכה, מקובל והוגה דעות, מגדולי ישראל הבולטים בתחילת העת החדשה. (1512–1609)
רבי שמואל די מדינה – המהרשד"ם – רב, דיין ומנהיג קהילתי, מגדולי ומחשובי הפוסקים באימפריה העות'מאנית (1506–1589)
רבי יעקב בן יצחק אשכנזי – פוסק ודרשן, שפרסם את הספר "צאינה וראינה" (1550–1624).
ישעיה הלוי הורוביץ (המכונה השל"ה הקדוש) – מגדולי רבני אשכנז, מחבר היצירה בתחום המוסר היהודי "שני לוחות הברית" (1565–1630).
דוד הראובני (1483–1538) הרפתקן ונוסע יהודי, אשר מאמצו העיקרי הושקע במגעים עם האליטה הנוצרית, במטרה להקים מדינה ליהודים בארץ ישראל.
דונה גרציה נשיא (1510–1569) נדבנית ומדינאית יהודיה.
הרננדו אלונסו, היהודי הראשון שידוע עליו ביבשת אמריקה (הגיע למקסיקו עם הקונקיסטאדור הרנן קורטס ב-1519).
תגליות והמצאות

טכנולוגיית שריון הלוחות מגיעה לשיאה עם פיתוח שריון לוחות גותי (שהחל במאה ה-15) ושריון לוחות מקסימיליאן. עם זאת, בחלוף המאה השריון דעך עד שנעלם משדה הקרב עקב התפתחות כלי ירייה ונשק חם שיכלו לחדור שריון וניתן היה לתפעלם בקרב באופן סביר (מבחינת אמינות, משקל וקלות תפעול) ואפקטיבי (מבחינת טווח ירי, קטלניות ויכולת חדירת שריון).
התפתחות כלי נשק: התותח, האקדח, הארקבוז (שהיה נפוץ במשך רוב המאה ה-16), המוסקט (שמאפיין בעיקר את המאה ה-17 ואילך).
אנדריאס וסאליוס מפרסם את ספרו, De humani corporis fabrica (אנ'), ספר אנטומיה שפרץ דרך בכך שהצליח להשתחרר מטעויות נפוצות שהתקבעו בתפיסה (1543).
גלילאו גליליי מגלה את שוויון הזמן של תנודות המטוטלת וממציא את המאזניים ההידרוסטטיים (1583–1587) ואת המדחום הראשון. ומבצע ניסויים בנפילת הגופים מעל המגדל הנטוי בפיזה (ב-1590–1591).
המיקרוסקופ.
גלגל הטוויה יוצר מהפך בייצור הטקסטיל.
תירס, תפוחי אדמה, שוקולד ועגבניות יובאו לראשונה לאירופה במהלך המאה ה-16 מאמריקה.
מסמכים בני התקופה מעידים על שימוש בטכניקה בסיסית של חיסון לאבעבועות שחורות בסין.
אמברואז פרה, שנחשב לאבי הניתוחים המודרניים, ניצל את הידע החדש על אנטומיה כדי ליצור פריצת דרך ביעילות ניתוחים.
פילוסוף הטבע פאראצלסוס איגד את המסורות הטרום־כימיות, שכללו את מסורות האלכימיה, תפיסות מיסטיות לגבי חומר וידע נוסף שהצטבר. אמנם עבודתו הייתה לפני שהמהפכה המדעית הגיעה לתחום הכימיה, והתבססה על רעיונות לא־מדעיים דוגמת ארבעת היסודות, אולם היא השפיעה מספר דורות קדימה והייתה חלק מהיסודות מהם נבע ראשיתו של מדע הכימיה המודרני.
תרבות ואמנות

בתקופה זו מתחילה פריחה תרבותית באירופה, שבאה לידי ביטוי ביצירות ספרותיות, פיסול, ציור, מוזיקה וארכיטקטורה.
ברוב מערב אירופה הייתה זו תקופת שלהי ימי הביניים והסגנון האדריכלי השולט היה אדריכלות גותית מאוחרת, כולל בתת-סגנונות מקומיים (כגון סגנון גותי ניצב באנגליה). לעומת זאת, באיטליה, זו הייתה תקופת הרנסאנס בה קמו לתחייה האמנויות הקלאסיות (בהן ציור, פיסול, פילוסופיה ומדעי הטבע). מבחינת אדריכלות, אדריכלות הרנסאנס התבטאה בתחייתה של האדריכלות הקלאסית ושילוב שלה עם אלמנטים של אדריכלות גותית.
תקופה זו נחשבת לתחילתה של תקופת הציור המודרני בסין. יש הרואים בעבודותיו של שו וויי (אנ') את נקודת הפתיחה של תקופה זו.
בשנת 1583 הגיע לסין הכומר האיטלקי, מטאו ריצ'י, והפגיש את סין עם מאפייני תרבות מערבית, ביניהם תפיסות דתיות ומדעיות וכן מוזיקה וציור מערבי. מפגש-תרבויות הוסיף גוונים חדשים לתרבות הסינית באזורים מסוימים.
בצפון הודו תחת האימפריה המוגולית פריחה תרבותית באה לידי ביטוי, בעיקר במחצית השנייה של המאה, בבנייתם של מבנים מונומנטליים בולטים ובסגנונות ציור חדשניים.
בארצות המוסלמיות, ובעיקר במזרחן, החלה מגמה חלוצית של ציור תוך התכתבות עם סגנונות היסטוריים. תקופה זו התאפיינה בקונפליקטים רבים בין רצונם של הציירים לחופש אומנותי לבין הגחמות המתחלפות של הפטרונים השונים. במזרח ארצות האסלאם כמה מהזרמים המרכזיים בתקופה זו עסקו בסגנונות של ציור מיניאטורי. לקראת סוף המאה אחד מהזרמים המשמעותיים היה ציור מיניאטורי ששם במרכז ידוענים, כמו משוררים, אנשי אצולה ואנשי חצר. באימפריה הספווית התאפיינו היצירות – ציורים, יצירות טקסטיל או שטיחים – מחד בצורות גאומטריות ומאידך בדמויות אנושיות או חייתיות.
פריחה תרבותית באימפריה העות'מאנית:
ראשיתו של סגנון האדריכלות העות'מאני, שבא לידי ביטוי גם במסגדים, מאוזוליאומים ומדרסות, וגם בהתפתחות עיצובם של מבנים ציבוריים חדשים. הסגנון שילב מאפיינים של סגנונות המזוהים הן עם הנצרות והן עם האסלאם, לצד מאפיינים שהושפעו מאדריכלות איטלקית מאותה התקופה, ובאופן כללי התאפיין בבנייה יעילה ופרגמטית. הבנייה העות'מאנית השפיעה על אזורים סמוכים דוגמת פרס, והושפעה ממנה חזרה. בתקופה זו נבנים כמה מהמבנים המזוהים עם קו הרקיע של איסטנבול גם בראשית המאה ה-21.
בתקופה זו התגבשה תעשייה עות'מאנית אומנותית סביב ייצור עבודות מתכת ומשנהב, שטיחי אוסאק (אנ') וטכניקות חדשות לייצור טקסטיל. תעשייה זו השפיעה על עיצובם של חפצי נוי ואמנות דקורטיבית באירופה במשך מאות שנים.
במאה זו פרח באזור טורקיה תיאטרון הצלליות, הקאראגוז, והתפשט בהדרגה לאזורים סמוכים נוספים.
אסונות ומגפות

מגפות שהביאו איתם האירופאים לאמריקה גרמו למותה של מרבית האוכלוסייה המקומית ביבשת. המגפה הקטלנית ביותר היא ככל הנראה האבעבועות השחורות, אולם גם חצבת ומגפות נוספות הביאו לאבדות רבות בנפש.
Baller

"Baller" (בעברית: "[אני] יורה") הוא סינגל שהוקלט על ידי הצמד המוזיקלי האוסטרי אבור וטינה. הוא יצא לאור ב-24 בינואר 2025 דרך חברת התקליטים ג'ייב רקורדס, ונכתב על ידי שני האחים ואלכסנדר האוור. לאחר זכייתו ב-Chefsache ESC 2025 - Wer singt für Deutschland? נבחר לייצג את גרמניה באירוויזיון 2025, שיתקיים בבזל שבשווייץ. זהו השיר הראשון של גרמניה באירוויזיון מאז 2007 שמושר כולו בגרמנית.
רקע

השיר "Baller" יצא לאור כסינגל המוביל מתוך אלבום הבכורה של הצמד, Bittersüß, ב-24 בינואר 2025. השיר הוגדר כ"שיר פופ גרמני מודרני", ושולבו בו אלמנטים סגנוניים שהזכירו לשטפן ראב את יצירותיו של אודו לינדנברג (אנ'). השיר נכתב והופק באופן עצמאי על ידי חברי הצמד, בשיתוף עם המפיק אלכסנדר האואר. הוא כולל שירה בעלת גוון "מחוספס" של טינה ופזמון קליט, המשלב מוטיבים מהמוזיקה האלקטרונית ומההיפ הופ.
תחרות הזמר של האירוויזיון > Chefsache ESC 2025 - Wer singt für Deutschland?

לאחר חזרתו המצופה לטלוויזיה בשנת 2024, הבדרן והיוצר הגרמני ראב הוכרז כמנחה הראשי של הליך הבחירה הגרמני לאירוויזיון 2025, Chefsache ESC 2025 - Wer singt für Deutschland?.‏ בעקבות התוצאות הנמוכות אליהן הגיעה גרמניה בשנים האחרונות, גופי השידור במדינה, ARD ו-RTL, שיתפו פעולה עם ראב לצורך בחירת הנציגות הגרמנית לתחרות. צמד האחים אבור וטינה, אשר שימש כמופע החימום של נינה צ'ובה במהלך סיבוב ההופעות "Glas" בשנת 2024, נמנה עם כ-3,300 המתמודדים שנרשמו לתחרות.
תהליך הבחירה כלל ארבע תוכניות, אשר התקיימו החל מ-14 בפברואר ועד ל-1 במרץ 2025. מתוך 3,281 מועמדים שניגשו לתחרות, צומצמה הרשימה ל-24 משתתפים שהתמודדו עם ביצועי גרסאות כיסוי ושירים מקוריים. לאחר שלבי הדחות נותרו תשעה מתמודדים לשלב הגמר, שנערך ב-1 במרץ. בשונה משנים קודמות, הזוכה נבחר אך ורק באמצעות הצבעה ציבורית.
אבור וטינה, אשר נחשבו למועמדים בולטים על ידי השופטים קונצ'יטה וורסט וניקו סנטוס, זכו בהצבעה הציבורית עם 34.9% מכלל הקולות. במהלך הופעתם בגמר, כמחווה לאביהם, שהיה צ'לן בתזמורת הפילהרמונית של וינה, שברו יחד צ'לו על הבמה.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. כיוון שגרמניה חברה בחמש המדינות הגדולות, היא מעפילה לגמר באופן אוטומטי.
הערות שוליים

↑  "Porträt: Abor & Tynna "ballern" sich zum ESC nach Basel". eurovision.de (בגרמנית). 2 במרץ 2025. נבדק ב-2 במרץ 2025. {{cite web}}:  (עזרה)
↑  Grimm, Imre (2 במרץ 2025). ""Baller" für Basel: Geschwisterpaar Abor & Tynna singt beim ESC". RedaktionsNetzwerk Deutschland (בגרמנית). נבדק ב-2 במרץ 2025. {{cite web}}:  (עזרה)
↑  Berning, Sebastian (2 במרץ 2025). "Darum können die Österreicher Abor & Tynna für Deutschland beim ESC antreten". Stern (בגרמנית). נבדק ב-2 במרץ 2025. {{cite journal}}:  (עזרה)
↑  "Geschwisterduo Abor & Tynna tritt für Deutschland beim ESC an". Die Zeit (בגרמנית). 2 במרץ 2025. נבדק ב-2 במרץ 2025. {{cite journal}}:  (עזרה)
↑  Nuhanovic, Julian (2 במרץ 2025). ""ESC Chefsache"-Sieger Abor & Tynna polarisieren im Netz". Bunte (בגרמנית). נבדק ב-2 במרץ 2025. {{cite journal}}:  (עזרה)
↑  Schmitt, Peter-Philipp (2 במרץ 2025). "Abor & Tynna singen für Deutschland beim ESC in Basel". Frankfurter Allgemeine Zeitung (בגרמנית). נבדק ב-2 במרץ 2025. {{cite journal}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
| --- | --- |
בקרת זהויות :  MusicBrainz release group: a6852d07-efb3-43df-95dc-1706e56301a6
אוורטון לופס

אוורטון דוס סנטוס לופס (בפורטוגזית: Éverton dos Santos Lopes; נולד ב-8 באוגוסט 1988 בסלבדור) הוא מתאגרף ברזילאי, אלוף העולם במשקל מעורב קל (עד 64 ק"ג) בשנת 2011.
בראשית דרכו התחרה לופס במשקל קל (עד 60 ק"ג). הוא רשם את הישגו הראשון כשהיה בן 18, וזכה במדליית הכסף במשחקים הדרום אמריקאיים שנערכו בבואנוס איירס, לאחר שהפסיד בקרב הגמר לקולומביאני דארלי פרס. באותה שנה ניצח באליפות אמריקה עד גיל 19, ובאליפות העולם לגילאים אלה הודח ברבע הגמר. בשנת 2007 העפיל לגמר המשחקים הפאן-אמריקאיים שנערכו בריו דה ז'ניירו, וזכה במדליית הכסף, לאחר שהפסיד לקובני יורדניס אוגאס. באולימפיאדת בייג'ינג (2008) הודח לופס כבר בסיבוב הראשון, בידי הקירגיזי אסילבק טאלאסבאייב. במשחקים הדרום אמריקאיים שנערכו במדיין ב-2010 זכה במדליית כסף, לאחר שהפסיד בקרב הגמר לקולומביאני ססאר ויארגה.
בשנת 2011 עבר לופס להתחרות במשקל מעורב-קל. בתחרות המשמעותית הראשונה שלו בקטגוריית משקל זו, במשחקים הפאן-אמריקאיים שנערכו בגואדלחרה, הודח בחצי הגמר בידי הקובני רוניאל איגלסיאס, וזכה במדליית הארד. באליפות העולם שנערכה באותה שנה בבאקו רשם את הישג השיא שלו כשהוכתר כאלוף העולם, לאחר שגבר על האוקראיני דניס ברינצ'יק.
באולימפיאדת לונדון (2012) הודח כבר בשמינית הגמר, לאחר שהפסיד פעם נוספת לרוניאל איגלסיאס.
יוני בלוך

| --- | --- |

 לידה:  11 באוגוסט 1981 (בן 43) באר שבע, ישראל 
 מוקד פעילות:  ישראל 
 תקופת הפעילות:  מ-2003
 סוגה:  רוק
 שפה מועדפת:  עברית
 חברת תקליטים:  אן אם סי
 מספר צאצאים:  3
 www.yonibloch.co.il
 
יוני בלוך בהופעה באוזן השלישית לרגל השקת התקליט של "הרגלים רעים"
בלוך בהופעה
יוני בלוך (נולד ב-11 באוגוסט 1981) הוא מוזיקאי, מלחין, פזמונאי, מפיק מוזיקלי, זמר רוק ישראלי ויזם בתחום המדיה האינטראקטיבית.
ביוגרפיה

יוני בלוך גדל בבאר שבע ובגיל 17 עבר עם משפחתו ללהבים. הוא החל ללמוד פסנתר בגיל 5, לימד את עצמו גיטרה ותופים, ובגיל 14 החל לכתוב שירים ולהלחינם. בגיל 18 התגייס למסלול העתודה ולמד מדעי ההתנהגות באוניברסיטת בן-גוריון, אך הפסיק את לימודיו לאחר שנת לימודים אחת. לאחר מכן, שירת בלהקת חיל האוויר.